b'\n_START_ARTICLE_\nSelimija\n_START_SECTION_\nPovijest\n_START_PARAGRAPH_\nD\xc5\xbeamiju, koja je podignuta za Sulejmanovog sina Selima II. (vladao od 1566.-1574.) u prijestolnici pokrajine Edirne, zavr\xc5\xa1ena je kada je Sinan ve\xc4\x87 za\xc5\xa1ao u osamdesete godine \xc5\xbeivota.\n_START_SECTION_\nArhitektura\n_START_PARAGRAPH_\nNjen klasi\xc4\x8dan tlocrt turskih bogomolja, primijenjen na varijantama na tisu\xc4\x87ama mo\xc5\xa1eja sagra\xc4\x91enih od 15. do 19. stolje\xc4\x87a, nadahnut je Aja Sofijom. Ali kako je sjaj Justinijanove crkve trebao biti nadma\xc5\xa1en, Sinan je isplanirao gra\xc4\x91evinu tako da je postavljanjem savr\xc5\xa1enog kruga na savr\xc5\xa1eni kvadrat dobio ozbiljno geometrijsko remek-djelo u kojem ukrasi igraju sekundarnu ulogu. Sve je podre\xc4\x91eno velikom interijeru koji je natkriven kupolama i smislu za ure\xc4\x91eni prostor koji on odaje. Za razliku od Justinijanove katedrale, ispred d\xc5\xbeamije nalazi se otvoreno dvori\xc5\xa1te sa stupovima, a sama d\xc5\xbeamija je u \xc5\xbeari\xc5\xa1tu grupe gra\xc4\x91evina u koju spada utemeljitev grob, medresa, bolnica, kuhinje za siroma\xc5\xa1ne i hamami. Ovaj arhitektonski kompleks bio je novost za islamski svijet i njegova harmoni\xc4\x8dnost bila je izvanredno obilje\xc5\xbeje turskog graditeljstva._NEWLINE_Kako je podignuta na platformi na rubu grada, svojim okvirom vertikalnih linija \xc4\x8detiri minareta dominira krajolikom. Minareti koji poput igala paraju nebo, visoki su oko 90 metara, a \xc5\xa1iroki samo 4 metra. Samo su carske d\xc5\xbeamije smjele imati vi\xc5\xa1e minareta, a Selimija je posebna jer su one obi\xc4\x8dno imale samo dva. D\xc5\xbeamija je tako\xc4\x91er posebna jer ima kupolu koja je ve\xc4\x87a od kupole Sv. Sofije (\xc5\xa1to je Sinan volio da isti\xc4\x8de) i iznutra izgleda kao da lebdi nepoduprta. Njezina te\xc5\xbeina je vje\xc5\xa1to razdijeljena preko kruga potpornih zidova i polukopola na osam potpornih stupova (od milja nazvanih \xe2\x80\x93 slonovskim nogama) i seriju lukova ispod njih. Sinan je u Selimiji usavr\xc5\xa1io ideje i sredstva isku\xc5\xa1ane u starijim gra\xc4\x91evinama i postigao otomanski ideal \xe2\x80\x93 postavljanje savr\xc5\xa1enog kruga iznad savr\xc5\xa1enog kvadrata. Iznutra je centralni plan istaknut mujezinom (platformom) u sredi\xc5\xa1tu ispod kupole. Prozori sa svakog kata osvjetljavaju unutra\xc5\xa1njost od kamena boje krema, suzdr\xc5\xbeane kerami\xc4\x8dke dekoracije i sjajnih tepiha.'